b'\n_START_ARTICLE_\nOlympique lyonnais (kvinner)\n_START_SECTION_\nFC Lyon\n_START_PARAGRAPH_\nKvinnelaget ble opprettet i 1970, det \xc3\xa5ret FIFA anerkjente kvinnefotball, som del av fotballaget FC Lyon (som per 2009 spiller i niende divisjon). Laget bemerket seg ikke i begynnelsen, men i f\xc3\xb8rste halvdel av 1990-tallet vant de serien annenhver gang, i 1991, 1993 og 1995. De vant ogs\xc3\xa5 serien i 1998. Hovedmotstander var FCF Juvisy, som vant \xc3\xa5rene Lyon ikke vant. Imidlertid tok kvinnelaget til Toulouse FC over hegemoniet, og Lyon ble liggende noe bak. De vant imidlertid cupen b\xc3\xa5de i 2003 og 2004.\n_START_SECTION_\nOlympique lyonnais\n_START_PARAGRAPH_\nI 2004 ble laget tatt over av storlaget Olympique lyonnais, og fra relativt tidlig av ble det bestemt \xc3\xa5 satse p\xc3\xa5 laget. De ble ikke spesielt sterkere i de f\xc3\xb8rste to sesongene; tredjeplass i serien og finaletap i cupen ble resultatet begge \xc3\xa5r, og i 2005/2006 var de hele 25 poeng bak Montpellier. Neste sesong ble markant annerledes. Olympique lyonnais vant serien med bare en uavgjort og ett tap, og med syv poeng ned til nummer to, men igjen ble det tap i cupfinalen; Lyon hentet opp 1-3 i finalen, men tapte deretter i straffesparkkonkurranse. Ogs\xc3\xa5 i de to f\xc3\xb8lgende sesongene var Olympique lyonnais overlegne; i 2007/2008-sesongen ble det ingen tap, men fire uavgjort, og endelig et cupgull med 3-0 over  Paris SG i finalen,, og i maktdemonstrasjonen i 2008/09-sesongen vant laget etter bare \xc3\xa9n uavgjort og resten seire, selv om det ble tap i semifinalen av cupen. Lyon vant serien for fjerde sesong p\xc3\xa5 rad i 2009/10, men Juvisy og Paris SG tok innp\xc3\xa5, og til slutt skilte bare ett poeng til Juvisy._NEWLINE_Olympique lyonnais har ogs\xc3\xa5 markert seg i Mesterligaen i fotball for kvinner, hvor laget ble det f\xc3\xb8rste franske laget som n\xc3\xa5dde finalen i turneringen. Laget debuterte i mesterligaen i  2007-08-sesongen med en semifinale, etter \xc3\xa5 ha sl\xc3\xa5tt ut Kolbotn og fjor\xc3\xa5rsmestrene Arsenal f\xc3\xb8r de tapte p\xc3\xa5 bortem\xc3\xa5l mot Ume\xc3\xa5 IK. I den p\xc3\xa5f\xc3\xb8lgende sesongen kom ogs\xc3\xa5 laget til semifinalen, men m\xc3\xa5tte gi tapt for FCR 2001 Duisburg, som vant Champions League den sesongen. I 2009/10-sesongen vant Lyon \xc3\xa5ttendedelsfinalen mot Fortuna Hj\xc3\xb8rring, men laget ble straffet for \xc3\xa5 ha brukt to ikke-klare spillere, og ble dermed d\xc3\xb8mt bort fra kvartfinalen, en avgj\xc3\xb8relse som senere ble omgjort av idrettens voldgiftsrett. Lyon slo deretter ut de italienske mestrene Torres og Ume\xc3\xa5, fire ganger finalist, p\xc3\xa5 veien til finalen i Madrid. Der tapte Lyon i straffesparkkonkurranse mot de tyske mestrene Potsdam.  p\xc3\xa5 2010-tallet har klubben v\xc3\xa6rt den dominerende klubben sammen med Wolfsburg  og Paris Saint-Germain.  Lyon har vunnet turneringen fem ganger; tre p\xc3\xa5 rad mellom 2015 og 2018.\n_START_SECTION_\nNorske spillere\n_START_PARAGRAPH_\nFra og med 2008 har Lyon hatt flere norske spillere. Bente Nordby og Ingvild Stensland ble de f\xc3\xb8rste i Lyon. Etter Toppserien 2009 dro Isabell Herlovsen og Christine Colombo Nilsen hit. Bente Nordby var egentlig  reservekeeper, men spilte mesteparten av sesongen f\xc3\xb8r hun la opp. Herlovsen og Colombo Nilsen forlot i 2010 og Stensland i 2011. Fra 2014 har Ada Hegerberg v\xc3\xa6rt toppscorer i flere \xc3\xa5r for klubben, som i 2016\xe2\x80\x9318 ogs\xc3\xa5 hadde Andrea Norheim i stallen.'